open-index/open-wikipedia-markdown huggingface dataset:
גלובולת בוק

ממוזער|"בית יולדות לכוכבים"|טקסט=
באסטרונומיה, גלובולות בוק הן ערפיליות בליעה קטנות יחסית ומבודדות, המכילות אבק קוסמי וגז דחוס שממנו עשוי להיווצר כוכב. גלובולות בוק נמצאות באזורי H II, והן בדרך כלל בעלות מסה קטנה מ-100 מסות שמש וקוטר של כשנת אור. הן מכילות מימן מולקולרי, תחמוצות פחמן והליום, ובערך 1% (לפי מסה) של אבקת סיליקט. גלובולות בוק בדרך כלל מביאות ליצירה של כוכב כפול או של מערכת מרובת כוכבים.

## היסטוריה
הגילוי הראשון של גלובולת בוק התרחש בשנות ה-40 על ידי בארט בוק. במאמר שהתפרסם בשנת 1947, הוא ואדית' ריילי שיערו שעננים אלו עוברים קריסה כבידתית ומהם נוצרים כוכבים וצבירי כוכבים. השערה זו הייתה קשה לאימות בגלל קשיי תצפית והבנה של מה קורה בתוך ענן אפל וצפוף שמסתיר את האור שמופק בתוכו. ניתוח תצפית בתת-אדום שהתפרסם בשנת 1990 אימת שכוכבים אכן נוצרים בתוך גלובולת בוק. תצפיות נוספות גילו שחלק מגלובולות בוק מכילות מקורות חום, חלק מכילות אובייקט הרביג-הארו, וחלק מראות זרמים של גז מולקולרי. מחקרי הרחבות ספקטרליות של גלים מילימטרים העלו ראיות לנפילה של חומר לתוך קדם כוכב שגדל. תוצאות עדכניות מראות שגלובולת בוק טיפוסית מכילה בערך 10 מסות שמש של חומר בקוטר של בערך שנת אור, ושכמעט תמיד גלובולת בוק מסתיימת ביצירת כוכב כפול או מרובה.

גלובולות בוק הן עדיין נושא למחקר אינטנסיבי. הן ידועות כאחד האובייקטים הקרים ביקום הטבעי, אך המבנה הפנימי והצפיפות שלהן עדיין לא ידועים. שיטות שיושמו עד כה הסתמכו על הערכת צפיפות באמצעות מדידת הדעיכה של הקרינה התת-אדומה ועל ידי ספירת כוכבים, זאת על מנת לנסות לחקור את האובייקטים הללו יותר לעומק.

## גלריית תמונות
249x249 פיקסלים

גלובולות בוק שנמצאו בערפילית ׁׁׁׂׂׂׂNGC 281.

לא ממוסגר|184x184 פיקסלים

IC 2944, קבוצה של גלובולות בוק שנמצאו באזורי H II, נלקח על ידי WFPC2 שנמצא על טלסקופ החלל האבל.

לא ממוסגר

Barnard 68, במרחק של רק 410 שנות אור, אחד מגלובולות בוק הכי קרובות. גודלו כבערך 12,500 יחידות אסטרונומיות (2 טריליון ק"מ)

## ראו גם
* ענן מולקולרי
* Barnard 68
* CG 4
* NGC 281
* IC 29

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ערפיליות בליעה
פאולה וליאון

מסגרת|סמליל התוכנית הקודם
**פאולה ולִיאון** הייתה תוכנית בוקר של ערוץ קשת 12. היא שודרה בשידור חי בימים א'–ה' החל מהשעה 09:35, אחרי "חדשות הבוקר", בהגשתם של בני הזוג פאולה רוזנברג וליאון רוזנברג.

התוכנית שודרה מאולפני הרצליה ועסקה בנושאי לייף סטייל הקשורים לבריאות, תזונה, צרכנות, בידור ואקטואליה.

## היסטוריה
לפני "פאולה וליאון" הגישו זוג המנחים פאולה וליאון רוזנברג יחד שתי תוכניות ששודרו בערוץ 2: "חשבון משותף" ו"בוקר בריא".

את "חשבון משותף" הנחו מ־8 בפברואר 2015 בימים א'–ג' בשעה 15:45, עד 31 במאי 2015. את "בוקר בריא" הנחו בערוץ 2, מ־11 באוקטובר 2015 בשעות הבוקר, עד פיצול ערוץ 2 ב־1 בנובמבר 2017.

בנובמבר 2017, עם פיצולו של ערוץ 2, שם התוכנית שונה ל"פאולה וליאון", לצד שינוי באופי התוכנית: מתוכנית שעיסוקה העיקרי הוא בנושא הבריאות, לתוכנית העוסקת בנושאי לייף סטייל – בריאות, תזונה, צרכנות, בידור ואקטואליה.

באוקטובר 2023, בשל מלחמת חרבות ברזל והמעבר לשידורי חדשות בלבד, הופסק שידור התוכנית והחוזה של המנחים עם קשת 12 הסתיים ולא חודש. ב-5 במאי 2025 הודיעה קשת 12 רשמית שהתוכנית לא תחודש.

## ראו גם
* חדשות הבוקר
* שישי בבוקר (קשת 12)

## קישורים חיצוניים

## הערות שוליים

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:קשת: תוכניות וסדרות
קטגוריה:תוכניות שצולמו באולפני הרצליה
יחסי לטביה–שווייץ

[ממוזער|[נשיא לטביה ריימונדס ויוניס (מימין) עם מקבילו השווייצרי אלן ברסה בעת ביקור האחרון בלטביה, 2018]]
**יחסי לטביה–שווייץ** הם היחסים הדיפלומטיים הרשמיים שבין **[[לטביה|רפובליקת לטביה]]** לבין **[[שווייץ|הקונפדרציה השווייצרית]]**.

## היסטוריה
הקשרים הראשונים שבין שווייץ ללטביה החלו בשנת 1868 כאשר פתחה שווייץ קונסוליה בריגה. לטביה כוננה קונסוליה משלה בשווייץ בשנת 1919. מספר קונגרסים שהובילו להכרזת העצמאות של לטביה בשנת 1918 התקיימו בשווייץ. בשנת 1921 מועצת הברית של שווייץ הכירה ברפובליקה הלטבית. יחסים דיפלומטיים רשמיים בין שתי המדינות היו קיימים עד לכיבוש ברית המועצות את לטביה, וכוננו מחדש אחרי התפרקותה של ברית המועצות. שווייץ הכירה בעצמאותה המחודשת של לטביה באוגוסט 1991, מיד לאחר שהמדינה הכריזה על עצמאותה מחדש.

במהלך שלב ההתפתחות של לטביה מחדש כאומה עצמאית בשנות התשעים של המאה העשרים, הייתה לטביה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של לטביה.

בשנת 1992 פתחה שווייץ שגרירות בריגה האחראית גם על היחסים של שווייץ עם ליטא ואסטוניה. השגרירות הלטבית בווינה, בירת אוסטריה, אמונה על היחסים שבין לטביה לשווייץ.

## נציגויות דיפלומטיות
* לטביה אינה מיוצגת בשווייץ בדרג השגרירות. לטביה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בריגה, בירת המדינה. לטביה האמינה את שגרירותה שבווינה, בירת אוסטריה הסמוכה, על שווייץ.
* שווייץ מיוצגת בלטביה בדרג השגרירות באמצעות שגרירות רשמית שהיא מחזיקה בריגה, בירת המדינה.

## קישורים חיצוניים

* Bilateral relations Switzerland–Latvia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
מרדכי ארציאלי

**מרדכי (מוטק'ה) ארציאלי** (18 בספטמבר 1924, י"ט באלול ה'תרפ"ד - 16 באפריל 2004, כ"ד בניסן ה'תשס"ד) היה עיתונאי בעיתון "הארץ", נודע כ"קול הדרום". חבר ועד הפועל של אוניברסיטת בן-גוריון בנגב, חבר הנהלת הסינפונייטה והנהלת תיאטרון באר-שבע, ייסד את תוכנית הראיונות והאירוח "שבתרבות" הראשונה בישראל והנחה את התכנית ברציפות כ-13 שנים (1973–1986).

## ביוגרפיה
ארציאלי נולד וגדל בשכונת נחלת שבעה בירושלים, בנם של פרץ, פעיל במפלגה הרוויזיוניסטית וחווה. למשפחה דתית, דור רביעי לתושבי העיר. למד בבית ספר "גאולה". בסיום לימודיו הצטרף לאצ"ל בירושלים יחד עם אחותו יונה (ברזילי) והיה אחד ממפקדיו. בשל פעילותו נעצר על ידי הבריטים ביחד עם שמואל תמיר והוגלו למחנה מעצר "גילגיל" בקניה שבאפריקה.

ארציאלי ישב בכלא במשך כ-3 שנים וחצי ולמד שפות ופסיכולוגיה. הוא שוחרר אחרי קום המדינה והתיישב בבאר שבע. הוא הצטרף כעיתונאי לביטאון צה"ל, "במחנה" וסיים את לימודי הפסיכולוגיה באוניברסיטה העברית.

באמצע שנות ה-50 עבר לכתוב בעיתון הארץ במשך כ-40 שנה, ככתב באר שבע והדרום של העיתון עד לפרישתו בשנת 1990.

ביחד עם רעייתו אלינור ארציאלי סייע להביא תורמים להקמתה של אוניברסיטת בן-גוריון בנגב. היה חבר בהנהלות של הסינפונייטה הישראלית באר שבע ותיאטרון באר-שבע. בשנת 1973 ייסד באולם הקונסרבטוריון העירוני בבאר שבע את תוכנית הרעיונות "שבתרבות", הראשונה בישראל והנחה אותה במשך כ-13 שנים ברציפות עד לשנת 1986.

200px|ממוזער|שמאל|פסל הנבל בכיכר ע"ש מרדכי ארציאלי
## משפחתו
היה נשוי לאלינור ולהם שתי בנות ובן. נוסף לכך, יש לו בת מנישואיו הראשונים. בשנת 2004 נפטר ממחלת הסרטן, והובא למנוחות בבית העלמין החדש בבאר שבע .

## הנצחה
ב-11 בפברואר 2018 נחנכה כיכר על שם מרדכי ארציאלי הסמוכה לקונסרבטוריון העירוני והמשכן לאמנויות הבמה באר שבע, מפגש הרחובות יעקב כהן פינת לאונרד ברנשטיין, הוצב פסל נבל בגובה 6 מטר, יצירה של האמן ישראל פרימו.

## קישורים חיצוניים

* כתבות של מרדכי ארציאלי באתר העיתונות ההיסטורית
* 
* איליה יגורוב, 7 כיכרות 7 סיפורים, אתר באר שבע נט, 12 בינואר 2020

## הערות שוליים

קטגוריה:סגל הארץ
קטגוריה:בוגרי האוניברסיטה העברית בירושלים
קטגוריה:באר שבע: אישים
קטגוריה:נחלת שבעה: אישים
קטגוריה:אישים הקבורים בבאר שבע
קטגוריה:ישראלים שנולדו ב-1924
קטגוריה:ישראלים שנפטרו ב-2004
יחסי קפריסין–שווייץ

**יחסי קפריסין–שווייץ** הם היחסים הדיפלומטיים הרשמיים שבין **[[קפריסין|רפובליקת קפריסין]]** לבין **[[שווייץ|הקונפדרציה השווייצרית]]**.

## היסטוריה
בשנת 1959, נציגי הפרלמנטים של טורקיה, יוון והממלכה המאוחדת ערכו מגעים בציריך בנוגע לעתידה של קפריסין. על בסיס המגעים הללו יצאה אמנה בין שלושת הכוחות אשר נחתמה בלונדון והגדירה את התנאים לעצמאותה של קפריסין. הרפובליקה של קפריסין הוקמה ב-16 באוגוסט 1960 ושווייץ הייתה אחת המדינות הראשונות בעולם להכיר בעצמאותה מיד לאחר הכרזת העצמאות.

שווייץ פתחה לראשונה קונסוליה באי קפריסין בשנת 1937 כשהיה מושבת כתר בריטית. הקונסוליה הפכה לקונסוליה כללית בשנת 1983 וזו שודרגה במעמדה לשגרירות בשנת 1990. קפריסין מחזיקה בז'נבה ובציריך קונסוליות כלליות גם היא. השגרירות הקפריסאית ברומא אחראית על היחסים בין קפריסין לשווייץ.

## נציגויות דיפלומטיות
* קפריסין אינה מיוצגת בשווייץ בדרג השגרירות. קפריסין מיוצגת בשווייץ בדרג הקונסולרי באמצעות שתי קונסוליות רשמיות שהיא מחזיקה בז'נבה, ובציריך. קפריסין האמינה את שגרירותה שברומא, בירת איטליה הסמוכה, על שווייץ.
* שווייץ מיוצגת בקפריסין בדרג השגרירות באמצעות שגרירות שהיא מחזיקה בניקוסיה, בירת המדינה.

## קישורים חיצוניים
* Bilateral relations Switzerland–Cyprus, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
אליס ביפלאקו

**אליס ביפלאקו** (ביוונית: **Αλίκη Διπλαράκου**; 28 באוגוסט 1912 – 30 באוקטובר 2002) הייתה דוגמנית יוונייה. ובנוסף המתחרה היוונית הראשונה שזכתה בתואר מיס אירופה.

## ביוגרפיה
ביפלאקו נולדה באתונה  ולה שלוש אחיות.

ב-1929 השתתפה בתחרות היופי הלאומית היוונית "מיס הלנס" (Μις Ελλάς) כמיס אתונה וזכתה במקום הראשון.

היא הלכה לייצג את יוון בתחרות מיס אירופה 1930 בפריז והייתה ליווניה הראשונה שזוכה בתואר זה.

היא גם נשלחה לייצג את יוון בתחרות הבינלאומית "מיס תבל 1930" שם הייתה הסגנית הראשונה.

לאחר מכן היא נסעה לסבב הרצאות ברחבי ארצות הברית שם לימדה על תרבות יוון העתיקה והמודרנית.

בשנות ה-30 היא עלתה לכותרות בכך שהתחזתה לגבר והגיעה אל הר אתוס, מקום בו הכניסה לנשים הייתה אסורה, סיפורה אף סוקר בכתבה בעיתון טיים.

כשנשאלה על ידי עיתונאי כיצד נהייתה למיס אירופה היא השיבה: "אמא שלי, כמה חברים ואני הלכנו למסיבת תה בשגרירות בריטניה באתונה, במהלך האירוע ניגש אלינו מישהו והציע שנלך להסתכל על תחרות מלכת היופי שנערכת בתיאטרון של אתונה, הלכנו והתיישבנו שם, ואז השופטים פתאום הקריאו את השם שלי, אני חשבתי שהם עשו טעות, כשניסיתי לסרב לכך ניגש אליי נשיא יוון ואמר לי שאני חייבת לקבל את זה כחובה פטריוטית. שלושה ימים לאחר מכן מצאתי את עצמי בפריז: זכיתי בתחרות האירופאית, ואז כמובן היה צריך לעבור עם זה לריו".

היא גם הופיעה תקופה מסוימת בתיאטרון ולקחה חלק במחזה על פרומתאוס.

ב-1932 נישאה לטייס הצרפתי פול-לואי ויילר וב-1933 נולד להם בן, פול-אנניק ויילר, אשר נישא לבת אצולה איטלקייה ודרכו היא סבתה של סיבילה, נסיכת לוקסמבורג, רעייתו של גיום, נסיך לוקסמבורג.

ב-1945 הם התגרשו, בשנה זו היא נישאה בשנית לג'ון ראסל, דיפלומט בריטי אשר כיהן כשגריר בריטניה במספר מדינות, נולדו להם בת ובן.

## קישורים חיצוניים

* אליס ביפלאקו, "מיס אירופה" הראשונה של יוון
* מראה ... מראה שעל הקיר... מי הכי יפה מכולן

קטגוריה:זוכות מיס אירופה
קטגוריה:דוגמניות יווניות
קטגוריה:בני זוג של דיפלומטים
קטגוריה:ילידות 1912
קטגוריה:ילידי 1912
קטגוריה:נפטרות ב-2002
קטגוריה:נפטרים ב-2002
יחסי ליטא–שווייץ

**יחסי ליטא–שווייץ** הם היחסים הדיפלומטיים הרשמיים שבין **[[ליטא|רפובליקת ליטא]]** לבין **[[שווייץ|הקונפדרציה השווייצרית]]**.

## היסטוריה
שווייץ וליטא מקיימות היסטוריה ארוכת שנים של יחסים אקדמיים. במהלך המאה התשע עשרה ותחילת המאה העשרים, ליטאים רבים למדו באוניברסיטאות בשווייץ, ביניהם פילוסוף ליטאי מוכר בארצו – סטאייס סלקאוסקיס. הרפובליקה הליטאית הראשונה הוכרה על ידי מועצת הברית של שווייץ באוגוסט 1921. קונסוליה נפתחה בקובנה שהייתה הבירה הליטאית באותו הזמן. ליטא מצידה פתחה נציגות דיפלומטית בשווייץ בשנת 1918, נציגות שנוהלה על ידי השגרירות הליטאית בברלין. היחסים בין שתי המדינות נותקו בשנת 1940 עקב הפלישה הסובייטית לליטא. היחסים הדיפלומטיים שוקמו באוגוסט 1991 מיד לאחר נפילת ברית המועצות.

במהלך שלב ההתפתחות של ליטא מחדש כאומה עצמאית בשנות התשעים של המאה העשרים, הייתה ליטא מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי כתמיכה טכנולוגית, תמיכה כספית למערכת הבריאות, הסביבה והבנקים של ליטא.

## נציגויות דיפלומטיות
* שגרירות שווייץ בריגה, בירת לטביה הסמוכה, אמונה על היחסים עם ליטא. בליטא עצמה שווייץ מיוצגת בדרג קונסולרי באמצעות קונסוליה רשמית שנמצאת בוילנה, הבירה.
* גם ליטא אינה מיוצגת בשווייץ בדרג השגרירות, אלא בדרג קונסולרי באמצעות שתי קונסוליות רשמיות שהיא מחזיקה בז'נבה, ובציריך.

## קישורים חיצוניים
* Bilateral relations Switzerland–Lithuania, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
דיוויזיית השריון העשירית (ארצות הברית)

**דיוויזיית השריון ה-10 של [[צבא ארצות הברית]]** (באנגלית: **10th Armored Division**) הייתה דיוויזיית שריון אמריקאית, אשר לחמה במלחמת העולם השנייה בחזית המערבית.

## היסטוריה
הדיוויזיה הוקמה ב-15 ביולי 1942 לאחר הצטרפותה של ארצות הברית למלחמת העולם השנייה, וכמפקדה הראשון מונה פול ניוגארדן. ב-23 בספטמבר 1944, נשלחה הדיוויזיה בפיקודו של ויליאם הנרי הריסון מוריס הבן לחזית המערבית ונכנסה לצרפת דרך נמל שרבורג, ולאחר חודש אימונים נשלחה לחזית כחלק מהארמייה השלישית של ג'ורג' פטון.

הדיוויזיה השתתפה בכיבוש מארס לה-טור ומץ מידי הגרמנים, ובפריצת קו זיגפריד. ב-18 בדצמבר 1944 נכנס צוות קרב מהדיוויזיה לבסטון שבבלגיה, וחייליה היו לחיילים האמריקנים הראשונים שנכנסו אל העיר. הדיוויזיה לקחה חלק חשוב במצור על בסטון במהלך הקרב על הבליטה.

בתחילת פברואר 1945 התאספה הדיוויזיה מחדש במץ, והצליחה לנוח זמן קצר לאחר הצטרפותה לקורפוס ה-20. ב-20 בפברואר 1945, הדיוויזיה תקפה שוב את ההגנות הגרמניות. ביום אחד הם שברו את הקווים הגרמניים, ואחרי 48 שעות התקדמה האוגדה 85 מייל, כבשה את משולש סאר-מוזל והגיעה לנהר סאר. לאחר מכן חצתה הדיוויזיה את הסאר ותפסה את טריר וגשר מעבר לנהר המוזל. אובדן עיר מוגנת קשה זו גרם להתמוטטות ההגנה הגרמנית. הגנרלים דווייט אייזנהאואר ופטון ביקרו בדיוויזיית השריון העשירית כדי לברך אותם.

הדיוויזיה דהרה דרך קייזרסלאוטרן, חצתה את נהר הריין ב-28 במרץ 1945 והמשיכה מזרחה. הדיוויזיה סייעה לתפוס את היילברון, הגנה על קריילסיים סלינט ועברה דרומה לבודד את שטוטגרט. כחלק מהקורפוס ה-6, הדיוויזיה חצתה את נהר הדנובה ב-23 באפריל 1945. עד ה-27 באפריל 1945 היא הייתה חלק מהארמייה השביעית שפנתה לעבר האלפים כדי לאטום מעברים מגרמניה והגיעה לאינסברוק, אוסטריה בראשית מאי. עד ה-9 במאי 1945 הגיעה הדיוויזיה אל מיטנוואלד, בוואריה, שם עצרה הדיוויזיה. הדיוויזיה החזיקה את דרום בוואריה עד ספטמבר 1945. ב-3 באוקטובר 1945 הפליגה הדיוויזיה ממרסיי, צרפת. הדיוויזיה הגיעה לניופורט ניוז, וירג'יניה ב-13 באוקטובר 1945 ופורקה באותו יום. דיוויזיית השריון העשירית כבשה 650 ערים ועיירות יחד עם 56,000 שבויים גרמנים.

## קישורים חיצוניים

* דיוויזיית השריון ה-10 

קטגוריה:זירת מערב אירופה במלחמת העולם השנייה
10
קטגוריה:דיוויזיות בצבא ארצות הברית במלחמת העולם השנייה
Urban Behavior Tour

**Urban Behavior Tour** הוא סיבוב ההופעות הראשון שקיים הזמר ג'סטין ביבר, לקידום אלבומו My World, סיבוב ההופעות נערך בחסות "Urban Behavior". הסיבוב הוכרז שבוע לאחר יציאת המיני אלבום My World. הסיבוב היה אמור להתחיל ב-1 בנובמבר 2009, אך ביבר חלה, דילג על מופע הפתיחה בוונקובר והסיבוב המקוצר החל ב-3 בנובמבר. זהו סיבוב ההופעות הקטן ביותר והכי פחות רווחי של ביבר.

## רשימת השירים
ממוזער|ביבר במהלך המופע השלישירשימת השירים שביצע ביבר במהלך סיבוב ההופעות:

# "One Time"
# "Love Me"
# "Favorit Girl"
# "Down to Earth"
# "Bigger"
# "One Less Lonely Girl"
# "First Dance"

## תאריכי ההופעות

קטגוריה:סיבובי הופעות מ-2009
קטגוריה:סיבובי הופעות של ג'סטין ביבר
אלפנטיאזיס

**אלפנטיאזיס** (בעברית: **פיילת**) היא התארכות והתקשות של הגפיים או חלקי הגוף כתוצאה מהתנפחות רקמות. היא מתאפיינת בבצקת, גדילת-יתר, לייפת עורית ותת-עורית בעקבות חסימה בכלי הלימפה. המחלה עלולה להשפיע על איברי המין. המונח "אלפנטיאזיס" משמש לעיתים קרובות ל'''פילאריאזיס לימפטית (פיילת טרופית)''', אלפנטיאזיס הנגרמת כתוצאה מתולעים טפילות, אך במשמעו הרחב עשוי לכלול מגוון מחלות של גדילת-יתר של איברי הגוף.

### כיצד מתפשטת פילריאזיס לימפתית?
פילריאזיס לימפתית מתפשטת באמצעות עקיצות יתושים. כאשר יתוש עוקץ אדם הסובל מפילריאזיס, תולעי ה שבדם של אותו אדם מדביקות את היתוש. לאחר מכן, כאשר היתוש הנגוע עוקץ אדם אחר, התולעים עוברות לזרם הדם של אותו אדם. בדרך כלל, אדם לא נדבק מפילריאזיס בעקבות עקיצה אחת בלבד. לרוב נדרשות עקיצות חוזרות ונשנות של יתושים במהלך מספר חודשים (או אפילו שנים) כדי שהאדם יידבק במחלה. כאשר התולעים הללו נכנסות למחזור הדם, הן נודדות אל המערכת הלימפתית, שם הן גדלות והופכות לתולעים בוגרות. התולעים הבוגרות עשויות לחיות עד שבע שנים. במהלך תקופה זו הן מתרבות ומשחררות מיליוני תולעים זעירות לזרם הדם.

## גורמים

כמה מהגורמים לאלפנטיאזיס:
* אלפנטיאזיס נוסטרס (Elephantiasis nostras ) כתוצאה מדלקת מתמשכת בכלי הלימפה.
* פילאריאזיס לימפטית הנגרמת על ידי מספר טפילים. למעלה מ-120 מיליון אנשים, רובם באפריקה ובדרום-מזרח אסיה חולים בה.
* Nonfilarial elephantiasis  מחלה במערכת החיסון המשפיעה על כלי הלימפה.
* Leishmaniasis , מחלה טפילית
* בצקת לימפטית בדרגה 3, כתוצאה מסרטן השד
* אלפנטיאזיס של איברי המין כתוצאה מלימפוגרנולומה ונראום
* תסמונת פרוטאוס, מחלה גנטית

גורמים נוספים כוללים:
* זיהום Streptococcus חוזרני
* Lymphadenectomy, פרוצדורה רפואית שכוללת הסרת בלוטות לימפה
* פגמים מולדים
* Pretibial myxedema 

## קישורים חיצוניים

* 

## הערות שוליים

קטגוריה:מחלות
יחסי אסטוניה–שווייץ

**יחסי אסטוניה–שווייץ** הם היחסים הדיפלומטיים הרשמיים שבין **[[אסטוניה|רפובליקת אסטוניה]]** לבין **[[שווייץ|הקונפדרציה השווייצרית]]**.

## היסטוריה
יחסים קונסולריים בין שתי המדינות קיימים מאז שנת 1919. מועצת הברית השווייצרית הכירה בעצמאותה של אסטוניה לראשונה בשנת 1921. הסכם סחר בין שתי המדינות נחתם ב-1925 והוא העמיק את הקשרים הבילטרליים שביניהן. בשנת 1940 היחסים בין שתי המדינות נותקו לאחר שאסטוניה נכבשה על ידי ברית המועצות, וכוננו מחדש בשנת 1991 לאחר שהמדינה זכתה בעצמאותה מחדש. שווייץ מעולם לא הכירה בכיבוש הסובייטי באסטוניה.

במהלך שלב ההתפתחות של אסטוניה מחדש כאומה עצמאית בשנות התשעים של המאה העשרים, הייתה אסטוניה מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של עשרות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של אסטוניה.

אסטוניה האמינה את שגרירותה שבווינה, בירת אוסטריה, על האינטרסים שלה בשווייץ. מן הצד השני האמינה שווייץ את שגרירותה שבריגה, בירת לטביה על האינטרסים שלה באסטוניה.

## נציגויות דיפלומטיות
* שווייץ אינה מיוצגת באסטוניה בדרג השגרירות. שווייץ מיוצגת באסטוניה בדרג הקונסולרי באמצעות קונסוליה רשמית שהיא מחזיקה בטאלין, בירת המדינה. שווייץ האמינה את שגרירותה שבריגה, בירת לטביה הסמוכה, על אסטוניה.
* אסטוניה אינה מיוצגת בשווייץ בדרג השגרירות. אסטוניה מיוצגת בשווייץ בדרג הקונסולרי באמצעות שלוש קונסוליות רשמיות שהיא מחזיקה בז'נבה, לוגאנו, וציריך. אסטוניה האמינה את שגרירותה שבוינה, בירת אוסטריה הסמוכה, על שווייץ.

## קישורים חיצוניים

* Bilateral relations Switzerland–Estonia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
שבוע האופנה במילאנו

ממוזער|דוגמנית על מסלול תצוגה בשבוע האופנה של מילאנו
**שבוע האופנה במילאנו** היא סדרת אירועי אופנה הנערכים במילאנו, איטליה.
## היסטוריה
שבוע האופנה החל להתקיים ב-1958, כחלק מהקמת ארבעת שבועות האופנה המובילים בעולם, ביחד עם שבוע האופנה בניו יורק, שבוע האופנה בלונדון ושבוע האופנה בפריז.

בין המארגנים של השבוע היא "הלשכה הלאומית לאופנה איטלקית" (Camera Nazionale della Moda Italiana) ארגון ללא מטרת רווח הבא לקדם את האופנה באיטליה.

במסגרת שבוע זה נערכים מעל ל-40 תצוגות אופנה ואירועים אלו מושכים תיירים רבים אל העיר.

מלבד מעצבים ובתי אופנה איטלקיים רבים ממעצבי האופנה המובילים ברחבי העולם מציגים את יצירותיהם במהלך השבוע, לאירוע תפקיד מרכזי בכלכלה האיטלקית.

בשבוע האופנה של 2012 התעוררה שערורייה כאשר גוצ'י, אחד ממותגי האופנה הגדולים במדינה החליט להקדים את התצוגה שלו ליום הפתיחה של השבוע, דבר הדרש מדוגמניות רבות להקדים את הגעתן למילאנו לפני שהסתיים שבוע האופנה הלונדוני.

בשבוע האופנה של 2017 התאחדו לתמונה משותפת הדוגמניות המובילות של שנות התשעים וביניהן קלאודיה שיפר וסינדי קרופורד לתצוגת איחוד משותפת, בנוסף האירוע נערך לציון 20 שנה לרצחו של ג'אני ורסצ'ה.

## ראו גם
* רובע האופנה של מילאנו

## קישורים חיצוניים

*

## הערות שוליים

מילאנו
קטגוריה:מילאנו
קטגוריה:איטליה: אופנה
מלאני פרקינס

**מלאני ג'וי פֶּרקינס** (באנגלית: **Melanie Joy Perkins**) (נולדה ב-13 במאי 1987) היא יזמית טכנולוגיה אוסטרלית, שהקימה בשיתוף ומשמשת מנכ"לית של קנבה (Canva), אפליקציית עיצוב מקוונת, אשר מקלה על הליך העיצוב הגרפי למשתמשים ללא ידע בתחום.

מלאני היא אחת הנשים הצעירות המובילה "יוניקורן", כלומר חברת הזנק בשווי של מעל מיליארד דולר. מלאני גייסה יותר מ-166 מיליון דולר ממשקיעים בפרופיל גבוה כולל לארס רסמוסן, מייסד גוגל מפות, סמנכ"ל הכספים של Yahoo, קן גולדמן, וקרנות כגון Bond, General Catalyst, Felicis Ventures ו-Blackbird.

מלאני נולדה בפרת', אוסטרליה. היא למדה בקולג' הלב הקדוש, והחלה במיזם הראשון שלה כאשר היא הייתה בת 14 בלבד, עסק ליצירה צעיפים בעבודת יד, שמכרה בחנויות ושווקים ברחבי פרת'.

שווי החברה שייסדה, קנבה, הוערך בפברואר 2020 בכ-4.7 מיליארד דולר. השווי התעדכן ל15 מיליארד דולר ב-2021.

## קישורים חיצוניים

## הערות שוליים

קטגוריה:נשים יזמות
קטגוריה:ממציאים אוסטרלים
קטגוריה:ממציאות
קטגוריה:אישים שהופיעו ברשימת טיים 100 נקסט
קטגוריה:אוסטרליות שנולדו ב-1987
קטגוריה:אוסטרלים שנולדו ב-1987
הנסיכה סופיה, דוכסית ורמלנד

**הנסיכה סופיה, דוכסית ורמלנד** (בשוודית: **Prinsessan Sofia, hertiginna av Värmland**; נולדה ב-6 בדצמבר 1984) היא רעייתו של הנסיך קרל פיליפ, דוכס ורמלנד.

## ביוגרפיה
סופיה הלקוויסט נולדה במחוז סטוקהולם כאחת משלוש בנות לאם העוסקת בתחום השיווק ואב העובד כיועץ תעסוקה בסוכנות השמה, בהיותה בת שש עברה לגור בעיר אחרת במחוז דלרנה.

בגיל 20 הצטלמה למגזין הגברים "Slitz", כשרק נחש על החלק העליון של גופה, לאחר מכן היא גם קיבלה את התואר "Miss Slitz 2004" על ידי קוראי המגזין.

ב-2005 השתתפה בתוכנית המציאות "Paradise Hotel", הגרסה השוודית של התוכנית מפרץ האהבה, שם עלתה לגמר התוכנית.

ב-2006 היא עברה לניו יורק על מנת ללמוד שם חשבונאות בהתמחות על פיתוח עסקי, כמו כן למדה אתיקה גלובלית, מדעי הילד והנוער, תקשורת ילדים בדגש על אמנת זכויות הילד של האו"ם. בנוסף היא הוכשרה כמדריכת יוגה ועבדה במקצוע זה בניו יורק. כשחזרה לשוודיה היא המשיכה ללמוד בסטוקהולם, בנוסף היא עבדה כדוגמנית וכמלצרית.

ב-2010 אישר בית המלוכה את מערכת היחסים שלה עם הנסיך. ב-2011 הם עברו לגור ביחד באי "Djurgården" בסטוקהולם. בדצמבר 2014 היא לקחה חלק ב-"Nobelfesten", משתה שנתי הנערך לאחר טקס חלוקת פרס נובל. ב-2015 הם נישאו.

ב-2010 היא הקימה את הארגון "Project Playground", העוסק בסיוע לילדים מעוטי יכולת בדרום אפריקה.

## משפחתה
ב-13 ביוני 2015 התחתנה סופיה עם הנסיך קרל פיליפ, דוכס ורמלנד, ממנו נולדו לה 3 ילדים:
* הנסיך אלכסנדר, דוכס סודרמנלנד (נולד ב-19 באפריל 2016)
* הנסיך גבריאל, דוכס דארנה (נולד ב-31 באוגוסט 2017)
*הנסיך ג'וליאן, דוכס הולנד (נולד ב-26 במרץ 2021)
* הנסיכה אינס (נולדה ב 7 בפברואר 2025)

## קישורים חיצוניים

* סופיה, דוכסית ורמלנד

קטגוריה:דוגמניות שוודיות
קטגוריה:משתתפים בתוכניות מציאות
קטגוריה:דוגמנים בני מלוכה ואצולה
קטגוריה:בית ברנדוט
קטגוריה:דוגמנים שוודים
קטגוריה:מעוטרי מסדר ההצטיינות של הרפובליקה של איטליה
קטגוריה:שוודיות שנולדו ב-1984
קטגוריה:שוודים שנולדו ב-1984
המשחק (סרט, 2008)

**"המשחק"** (ברוסית: **Игра́**) היא קומדיית ספורט רוסית משנת 2008, בבימויו של אלכסנדר רוגוז'קין. יצא לאור לאקרנים ב-29 במאי 2008; את התפקידים הראשיים גילמו יורי סטפאנוב, קיריל פירוגוב, אלכסיי בולאדקוב וארתור ואחה. סלוגן הסרט: "רוצים לראות איך הנבחרת הרוסית זוכה בגביע העולם?".

## עלילה
רוסיה זוכה בזכות לארח את גביע העולם 2018. שנת 2018. הנבחרת הרוסית מגיעה באופן סנסציוני לגמר ונכונה לקראת המפגש האחרון עם הנבחרת הרומנית. קטעי הסרט מציגים משחקי ידידות נגד קניה ואורוגוואי ואת המשחק האחרון בגביע העולם. אנשים שונים עובדים בבסיס האימונים של נבחרת רוסיה - מאמנים, רופאים, מנהלים, שומרים ואפילו מנקים. התוצאה של משחק הגמר והנבחרת עצמה תהיה תלויה בהם. כולם מסורים לכדורגל ולמשחק.

אירועים מוזרים, ולעיתים מסקרנים, מתחילים להתרחש בבסיס. במשחק רבע הגמר, החלוץ הטוב ביותר של הנבחרת סרגיי וורונין נפצע, מה שמביא מכה קשה לנבחרת. מישהו רוצה לנצל את מה שקורה, מישהו שיעזור. הדמויות הראשיות מנסות להבין מה קורה וכך מתחיל משחק הגמר. כל העיניים מרותקות למסכים. הרוסים חייבים להיות מסוגלים לעמוד בניסויים ולנצח, למרות המכשולים.
## שחקנים ודמויות
* יורי סטפאנוב - מיכאיל זבונוב, מנהל בכיר בנבחרת הרוסית
* קיריל פירוגוב - אולג פאבלוביץ' קוזמין, מאמן נבחרת רוסיה
* ארטיום וולובוייב - ניקולאי קסאטקין, עוזר מנהל הנבחרת
* ליובוב לבובה - מנקה
* אלכסיי בולדאקוב - ארנסט ברג, מנהל בסיס האימונים
* ארתור ואחה - ויקטור פטרוביץ', מסאז'יסט הנבחרת
* אלכסנדר לימארב - אלכסנדר ציבינסקי, שוער הנבחרת
* ויקטור באביץ' - מאמן
* דמיטרי פלמארצ'וק - סרגיי וורונין, חלוץ הנבחרת
* אלכסנדר זאגוסקין - קפטן הנבחרת
* פיודור גורבונוב - קלימנקו, שחקן בנבחרת
* רוסלן סמירנוב - מפקח משטרת התנועה הרוסית
* ואדים פונומארצב - מאבטח הנבחרת
* אנדריי אברמוב - נשיא פיפ"א אנרי גולייה
* ולדימיר סטוליארוב - פרשן כדורגל

## צילומים
משחקי חצי הגמר והגמר של "גביע העולם" צולמו באצטדיון לוקומוטיב בצ'רקיזובו, שבעת הצילומים היה האצטדיון החדיש ביותר במדינה.

## עובדות
שמאל|ממוזער|230x230 פיקסלים| שחקני נבחרת רוסיה, האחים ברזוצקי, במדי עונת 2006–2008, בה שיחקה הנבחרת הרוסית ב-2018 בסרט.
הסרט התגלה כנבואי, שכן ב-2 בדצמבר 2010, רוסיה באמת זוכה בזכות לארח את גביע העולם 2018, שבאמת התרחש 10 שנים אחרי שצולם הסרט.

בסצנה בו לפני משחק הגמר העלו הילדים כרזה עגולה עם הכדור ודגלי המדינות במרכז המגרש, ניתן לראות כי בנוסף למארחים, משתתפי גביע העולם הם 30 נבחרות עולם - הנבחרות הלאומיות של דנמרק, איראן, מצרים, איטליה, ספרד, קמרון, ניגריה, סין, ברזיל, אנגליה, יוון, אוסטרליה, גרמניה, סלובקיה, מקסיקו, אוסטריה, ארגנטינה, ערב הסעודית, צרפת, אורוגוואי, צ'ילה, פורטוגל, יפן, קרואטיה, הולנד, פולין, ארצות הברית, רפובליקת קוריאה, שוודיה ודרום אפריקה.

היריבה של נבחרת רוסיה בגמר, הנבחרת ה-31, אינה ידועה, אך השם בלוח התוצאות "...MANIA" מבהיר שמדובר ברומניה. נבחרת רוסיה 2018 משחקת במדי נבחרת רוסיה האמיתית, ששיחקה בטורניר המוקדמות לאליפות אירופה 2008.

שמו של שחקן נבחרת רוסיה 2018 עם המספר 8 הוא רוגוז'קין (במאי הסרט). הקיפוד הפך לקמע לאליפות העולם בסרט, אם כי הזאב הפך לקמע של אליפות העולם האמיתית ב-2018.

## קישורים חיצוניים
* 

* ביקורת באתר CineLife

## הערות שוליים

קטגוריה:מונדיאל 2018
קטגוריה:סרטי הערוץ הראשון ברוסיה
קטגוריה:סרטי כדורגל רוסיים
קטגוריה:סרטי קומדיה רוסיים
סאאגר אנג'טי

**סאאגר אנג'טי** (באנגלית: **Saagar Enjeti**, נולד ב-21 באפריל 1992) הוא סופר, עיתונאי ופרשן פוליטי אמריקאי. הוא מנחה את תוכנית החדשות והדעות היומית Rising של ערוץ The Hill. ביחד עם קריסטל בול.

הוא נולד בטקסס למשפחת משכילים ממוצא הודי.

אנג'טי כתב, יחד עם קריסטל בול את הספר "*The Populist's Guide to 2020"*, שפורסם ב-8 בפברואר 2020, והגיע מיד לרשימת עשרת רבי המכר המובילים בתחום הפוליטי באמזון.

## קישורים חיצוניים

## הערות שוליים

קטגוריה:בוגרי אוניברסיטת ג'ורג'טאון
קטגוריה:בוגרי אוניברסיטת ג'ורג' וושינגטון
קטגוריה:מנחי טלוויזיה אמריקאים
קטגוריה:אמריקאים שנולדו ב-1992
ג'ף אסטין

**ג'ף אסטין** (באנגלית: **Jeff Eastin**; נולד ב-7 במרץ 1967) הוא יוצר, במאי, תסריטאי ומפיק אמריקאי.

## ביוגרפיה
אסטין למד באוניברסיטת המדינה של קולורדו, שם עשה תואר ראשון בעיתונאות.

לאחר שסיים את לימודיו עבר להוליווד כדי לפתח את קריירת הבימוי שלו.

## קריירה
בשנת 1999 יצר את הסרט "Held Up" , בו כיכב ג'יימי פוקס. באותה שנה יצר והפיק את הסיטקום "Shasta McNasty"  עבור רשת הטלוויזיה UPN.

באוגוסט 1999 הוא נבחר על ידי ג'יימס קמרון לכתוב תסריט לסרט המשך לסרט "שקרים אמיתיים". הסרט בוטל לאחר שאסטין כתב את התסריט במשך שנה וחצי.

בשנת 2004 כתב והפיק את הסדרה "הוואי"  עבור רשת הטלוויזיה האמריקאית NBC.

בשנת 2009 כתב והפיק את סדרת הטלוויזיה "צווארון לבן" עבור רשת הטלוויזיה USA.

בשנת 2013 יצר והפיק את סדרת הטלוויזיה "גרייסלנד"  עבור רשת הטלוויזיה USA.

## קישורים חיצוניים

## הערות שוליים

קטגוריה:מפיקי טלוויזיה אמריקאים
קטגוריה:תסריטאים אמריקאים
קטגוריה:בוגרי אוניברסיטת המדינה של קולורדו
קטגוריה:אמריקאים שנולדו ב-1967
יחסי אוסטריה–שוודיה

ממוזער|שגרירות שוודיה בווינה
**יחסי אוסטריה–שוודיה** מתייחס היחסים הדיפלומטיים בין אוסטריה וממלכת שוודיה. שתי המדינות חברות במועצת אירופה, האיחוד האירופי וב-OECD.

## היסטוריה
היחסים בין ממלכת הבסבורג וממלכת שוודיה כוננו בשנת 1682. שתי הממלכות לחמו זו בזו במהלך מלחמת שלושים השנים ובמלחמת הירושה האוסטרית, אולם לחמו זו לצד זו במהלך מלחמת שבע השנים ובמהלך המלחמות הנפוליאוניות. במהלך מלחמת העולם הראשונה נותרה שוודיה נייטרלית, אולם גוסטב החמישי, מלך שוודיה, הביע אהדה למעצמות המרכז, ובכלל זה האימפריה האוסטרו-הונגרית.

בשנת 1995 הצטרפו שתי המדינות לאיחוד האירופי.

## יחסים כלכליים
אוסטריה ושוודיה, כמדינות תעשייתיות מפותחות מאוד, מקיימות באופן מסורתי יחסי סחר טובים, תוך דגש על החלפת מוצרים באיכות גבוהה ושירותים מוסמכים מאוד.

שוודיה היא כיום מדינת היצוא החשובה ביותר באוסטריה בתעבורת סחורות (כ-1.4 מיליארד אירו). מנגד, אוסטריה מייבאת סחורות משוודיה בשווי כולל של כ-1.2 מיליארד אירו (נכון לשנת 2016).

75 חברות אוסטריות מחזיקות כיום סניף אחד או יותר בשוודיה. בסך הכל ישנם 107 סניפים ונציגויות בשוודיה עם שורשים אוסטריים. 33 מהם אתרי ייצור. ההשקעה הישירה האוסטרית בשוודיה הגיעה לסכום של 1.282 מיליון אירו בסוף 2016. לעומת זאת, כמאה חברות שוודיות פעילות באוסטריה בהיקף כולל של השקעות ישירות של 732 מיליון אירו לשנת 2016.

קיימות הזדמנויות מיוחדות לחברות אוסטריות בשוודיה בתחום הנדסת מכונות ומפעלים, בענף הבנייה ובתחום המזון. במקרה של פרויקטים תשתיתיים בפרט, ייתכנו אפשרויות אספקה קונקרטיות לחברות אוסטריות.

המחלקה המסחרית של השגרירות האוסטרית מציעה מגוון רחב של שירותים עסקיים הן עבור חברות אוסטריות והן עבור השותפים העסקיים הבינלאומיים שלהם. הסוכנות העסקית השוודית באוסטריה היא נקודת הקשר הראשונה לחברות זרות המבקשות להקים חברה משלהן באוסטריה.

## תיירות
בשנת 2016 היו 250,000 כניסות ו-930,000 לינות של נופשים שוודים באוסטריה. כ-60% מכלל הלינות התרחשו בעונת החורף. בחורף, אוסטריה היא אפילו הבחירה הראשונה עבור שוודים בחו"ל ביעדי ספורט בחורף. המדינות הפדרליות הפופולריות ביותר הן זלצבורג, ואחריה טירול וווינה.

## נציגויות דיפלומטיות
אוסטריה מחזיקה בשוודיה שגרירות בסטוקהולם ו-2 קונסוליות בגטבורג ומאלמה. מאידך, שוודיה מחזיקה באוסטריה שגרירות בווינה ו-4 קונסוליות בגראץ, אינסברוק, קלגנפורט וזלצבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קרואטיה–שווייץ

**יחסי קרואטיה–שווייץ** הם היחסים הדיפלומטיים הרשמיים שבין **[[קרואטיה|רפובליקת קרואטיה]]** לבין **[[שווייץ|הקונפדרציה השווייצרית]]**.

## היסטוריה
שווייץ החזיקה קונסוליה כללית בזאגרב, בירת קרואטיה ועיר ביוגוסלביה מאז שנת 1920. זו הייתה הנציגות השווייצרית הראשונה ביוגוסלביה המלוכנית שהפכה אחר כך ל"הרפובליקה הפדרלית הסוציאליסטית של יוגוסלביה".

ב-8 באוקטובר 1991, המדינה היוגוסלבית לשעבר קרואטיה הכריזה על עצמאותה. שווייץ הכירה בעצמאותה של קרואטיה ובריבונותה על שטחה בינואר 1992. באותה השנה, שווייץ הייתה אחת המדינות הראשונות לפתוח שגרירות בזאגרב מוכת המלחמה. בשנת 1995 נפתחה שגרירות קרואטית בברן וקונסוליות בלוגאנו ובציריך.

## נציגויות דיפלומטיות
* קרואטיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. קרואטיה מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים לוגאנו, וציריך.
* שווייץ מיוצגת בקרואטיה בדרג השגרירות באמצעות שגרירות רשמית שהיא מחזיקה בזאגרב, בירת המדינה. שווייץ מיוצגת בקרואטיה גם בדרג הקונסולרי באמצעות שתי קונסוליות רשמיות שהיא מחזיקה בערים פולה, וספליט.

## קישורים חיצוניים

* Bilateral relations Switzerland–Croatia, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יירגן אודולף

**יירגן אודולף** (בגרמנית: **Jürgen Udolph**; נולד ב-6 בפברואר 1943 בפנקו שבברלין) הוא חוקר שמות גרמני. הוא היה פרופסור באוניברסיטת לייפציג.

## קורות חייו
### מחקריו
בשנת 1978 קיבל אודולף תואר דוקטור מאוניברסיטת גטינגן. נושא עבודת המחקר היה "מחקרים על שמות גופי מים סלאביים ומונחי גופי מים" (*Studien zu slavischen Gewässernamen und Gewässerbezeichnungen*). בכך עסקה גם מרבית עבודתו לאחר מכן. את ההביליטציה קיבל בשנת 1990 עם עבודה בנושא *Die Stellung der Gewässernamen Polens innerhalb der alteuropäischen Hydronymie* ("מקומם של שמות גופי המים של פולין בתוך ההידרונימיה האירופית העתיקה"), ובשנת 2000 מונה לפרופסור לאונומסטיקה באוניברסיטת לייפציג. במסגרת האוניברסיטה עמד בראש מרכז הייעוץ לשמות של החברה לחקר השמות. ב-2008 פרש והיה לפרופסור אמריטוס.

באוניברסיטת מינסטר עמד בראש *Arbeitsstelle Ortsnamen* לחקר שמות מקומות, שתיעד והסביר במסגרת מיזם ארוך-טווח בשם *Ortsnamen zwischen Rhein und Elbe – Onomastik im europäischen Raum* ("שמות מקומות בין הריין והאלבה: אונומסטיקה במרחב האירופי") את שמות המקומות באזור שבין הריין והאלבה. האקדמיה למדעים בגטינגן  בחרה באודולף לחבר בהתכתבות בחטיבה הפילולוגית-היסטורית שלה.

### תקשורת
משנת 1999 עד 2011 שידר אודולף ברדיו איינס (Radio Eins) בברלין; התוכנית שלו נקראה *Numen Nomen Namen*. ב-2005 החל לשדר בתוכנית הטלוויזיה "Stern TV". בספטמבר 2005 ראה אור ספרו *Professor Udolphs Buch der Namen* ("ספר השמות של פרופסור אודולף"), בשיתוף העיתונאי סבסטיאן פיצק . מאז 2006 הנחה בתחנת הרדיו "NDR 1 סקסוניה התחתונה" תוכנית בשם *Der Namenforscher* ("חוקר השמות"). באותה שנה הופיע בשתי תוכניות ב-ZDF: *Deutschland – Deine Namen* ("גרמניה – שמותייך") ובתוכניתו של יוהנס ב. קרנר .

מאז 2008 הוא מסביר שמות משפחה בכל בוקר בתחנת הרדיו SWR1 ריינלנד-פפאלץ. מופיע בערוץ הטלוויזיה SWR בריינלנד-פפאלץ בתוכנית *Namenforscher* ("חוקר השמות"), לצד המנחה ינס היבשן , ומסביר את מקורם של שמות מקומות ושמות משפחה.

לרגל פסטיבל שנתי באורניינבורג בשנת 2009, ביצעו יירגן אודולף וצוותו עבור העיר מחקר על המקור, ההתפלגות והתדירות, וכן משמעות שמות המשפחה של תושבי העיר. בתחנת הרדיו אנטנה ברנדנבורג  משודרת התוכנית *Examen für Namen* מאז 2011. הוא מופיע בתוכנית בשם  ("שמכם בבקשה!" – חוקר השמות אודולף מסביר אותו) ב-MDR תורינגיה.

### חייו האישיים
אודולף נשוי מאז 1971 ואב לארבעה ילדים.

## ספריו

## לכבוד יום הולדתו ה-65

## קישורים חיצוניים

## הערות שוליים

קטגוריה:גרמנים
קטגוריה:סגל אוניברסיטת לייפציג
קטגוריה:גרמנים שנולדו ב-1943
יחסי אוסטריה–אסטוניה

**יחסי אוסטריה–אסטוניה** הם היחסים הדיפלומטיים שבין **[[אוסטריה|הרפובליקה הפדרלית של אוסטריה]] **לבין **[[אסטוניה|רפובליקת אסטוניה]]**.

## היסטוריה
אוסטריה הכירה ברפובליקה של אסטוניה ב-26 ביוני 1921, ושוב לאחר עצמאותה מחדש של אסטוניה ב-28 באוגוסט 1991. היחסים הדיפלומטיים בין שתי המדינות כוננו מחדש ב-8 בינואר 1992. הפתיחה הרשמית של שגרירות אוסטריה בטאלין נערכה באוקטובר 1997, בהשתתפות שר החוץ האוסטרי וולפגנג שוויסל. בשנת 1995 הצטרפה אוסטריה לאיחוד האירופי, ובשנת 2004 הצטרפה גם אסטוניה לארגון.

היחסים הדו-צדדיים בין אסטוניה לאוסטריה הם טובים מאוד ושיתוף הפעולה הוא נרחב, המכסה תקשורת קרובה ביחסים פוליטיים כמו גם בתחומי הכלכלה, החינוך והתרבות.

## יחסים כלכליים
אוסטריה ואסטוניה, כמדינות מתועשות מפותחות, נהנו באופן מסורתי מיחסי סחר טובים, תוך התמקדות בסחורות בעלות ערך גבוה ושירותים באיכות גבוהה. משרד הכלכלה של השגרירות האוסטרית, מציע מגוון רחב של שירותים לחברות אוסטריות כמו גם לשותפים עסקיים בינלאומיים באסטוניה.

## נציגויות דיפלומטיות
אוסטריה מחזיקה באסטוניה שגרירות בטאלין בלבד. מאידך, אסטוניה מחזיקה באוסטריה שגרירות בווינה ו-4 קונסוליות בגראץ, אינסברוק, לינץ וזלצבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Strength of a Woman

**Strength of a Woman** (בעברית: **חוזקתה של אישה**) הוא אלבומה השלושה עשר של הזמרת-יוצרת האמריקאית מרי ג'יי בלייג'. האלבום יצא לאור ב-28 באפריל 2017, על ידי חברת התקליטים קפיטול רקורדס והוא מהווה המשך לאלבומה הקודם.

## רקע
בלייג' עדה על האלבום עם מפיקים וכותבים כמו די ג'יי קמפר, ברנדון הודג', היט-בוי וכולי. באלבום מתארחים זמרים וראפרים כמו מיסי אליוט, קניה וסט, קוואבו וכולי. האלבום הגיע בשיאו למקום ה-3 בארצות הברית ומכר 78 אלף עותקים בשבוע הראשון ליציאתו. במצעד אלבומי ה-R&B וההיפ-הופ הוא הגיע למקום השני ולמקום הראשון במצעד אלבומי ה-R&B.

עם יציאתו, קיבל האלבום ביקורות חיוביות ממבקרי המוזיקה.

## סינגלים וקידומים
מתוך האלבום יצאו 6 סינגלים רשמיים: "Thick of It", "", (בשיתוף קניה וסט) "Love Yourself" ,"Set Me Free", שיר הנושא ו-"Glow Up" (בשיתוף די ג'יי חאלד, מיסי אליוט וקוואבו) כאשר שניים מהסינגלים הראשונים הגיעו למקום הראשון במצעד שירי ה-R&B למבוגרים.

על מנת לקדם את האלבום, יצאה בלייג' לסיבוב ההופעות "Strength of a Woman Tour" בצפון אמריקה אירופה ואוסטרליה.

## רשימת רצועות

## קישורים חיצוניים

## הערות שוליים

קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי חברת קפיטול רקורדס
גופי: שיגעון הכדורגל

**גופי: שיגעון הכדורגל** (באנגלית: **Sport Goofy in Soccermania**) הוא סרט הנפשה קומי אמריקאי, ששודר ברשת הטלוויזיה NBC, בשנת 1987.

## עלילה
יואי, דואי ולואי בקשו מדוד קמצוץ לתת להם 1.49 דולר כדי לקנות גביע אלופים נבחרת הכדורגל החדשה שלהם. סקרוג' נותן להם גביע עתיק אשר חושב שהוא חסר תועלת, אולם הנערים פוגשים אוצֵר של מוזיאון תל ברווז, אשר רואה בגביע ששווה מיליון דולר. כדי לזכות מחדש בגביע, קמצוץ החליט להיות נותן החסות של נבחרת הכדורסל של אחייניו, ואז לעזרתם מתגייס גופי אשר הפך למאמן הקבוצה אשר נקראת הירוקים. הקבוצה הפכה ליותר בעייתית, אולם כולם היו מאוחדים הודות לשיטת האימונים של "ספורט גופי".

לרוע המזל, האחים ביגל יודעים שהגביע יקר ערך והם נכנסים לטורניר הכדורגל, אף על פי שהם לא יודעים שום דבר על כדורגל, לכן הם חטפו את גופי. במשחק עצמו האחים ביגל רימו במשחק ועשו הכל כדי לנצח וסיימו את המחצית הראשונה 0–10 לטובתם. לאחר מכן גופי שחרר את עצמו מהביגלים ומיהר למגרש, ונתן ביטחון עצמי לקמצוץ ולקבוצת הירוקים. במחצית השנייה, קבוצת הירוקים, בעזרתו של גופי, הגיעה לשוויון 10-10 ולאחר שקמצוץ מראה לשופט שהביגלים מרמים, השופט הכריז על רמאויות מצד הביגלים. בשובר השוויון, הביגלים החביאו פצצה בתוך הכדור וגופי עמד לבעוט, אולם הביגל המשיך ללחוץ על הכפתור הירוק מרוב טיפשותו וגופי קיבל בעיטת עונשין והצליח לקלוע בעיטת ניצחון לשער וכך קבוצת הירוקים ניצחה 10–11 לטובת הירוקים. כל תל ברווז הריעה להם מלבד האחים ביגל שכעסו על הקפטן שלחץ על הכפתור האדום והכדור התפוצץ ושלח את האחים ביגל לניידת המשטרה. עכשיו שקמצוץ קיבל את הגביע בחזרה, הוא החליט לתרום אותו למוזיאון תל ברווז, והצטרף אל הירוקים של מקדאק לתמונת הניצחון.

## מדבבים
* טוני פופ - ספורט גופי
* וויל ריאן - הדוד קמצוץ מקדאק / האחים ביגל / ג'יירו גירלוס
* ראסי טיילור - יואי, דואי ולואי דאק / סבתא דאק
* ג'ק אנג'ל
* פיליפ פרוקטור
* צ'יק הירן - קריין

### מדבבים בעברית
את גרסת הדיבוב לעברית ביימה והפיקה שפרירה זכאי
* עמי מנדלמן - ספורט גופי
* יהויכין פרידלנדר - הדוד קמצוץ מק'דאק
* יונת מתן - יואי, דואי ולואי דאק
* יורם יוספסברג - מנהיג האחים ביגל / אוצר מוזיאון
* מיכה אוזין סליאן - שדרן / אח ביגל / ג'יירו
* עפרון אטקין - אח ביגל / שופט
* גיל זמק - אח ביגל
* אוהד שחר
* שפרירה זכאי - סבתא דאק

## קישורים חיצוניים

* 

קטגוריה:סרטי טלוויזיה אמריקאיים
קטגוריה:סרטי 1987
קטגוריה:סרטי הנפשה אמריקאיים
קטגוריה:סרטי קומדיה מונפשים
קטגוריה:סרטי כדורגל
קטגוריה:דיסני: סרטי הנפשה
קטגוריה:סרטי קרוס-אובר
חיים אליעזר הרשטיק

**חיים אליעזר הרשטיק** (נולד בתש"י) הוא חזן ישראלי-אמריקאי, בעל מוניטין בינלאומי.

## ביוגרפיה
נולד בשלגוטריאן שבהונגריה למשה מנחם הרשטיק מניצולי השואה, בגיל שנתיים וחצי עלה עם משפחתו לישראל. בילדותו הוכר כילד פלא, 
בגיל 7 החל להופיע בקונצרטים לצידו של אביו, ששימש כחזן בבית הכנסת הגדול בהרצליה וכן בבית הכנסת הגדול בתל אביב.

בגיל 19 התמנה לחזן קבוע בבית הכנסת הגדול בתל אביב, ובמשרה זו שימש כארבע שנים. אחרי מינויו של הרב שלמה גורן לרב העיר החלו חיכוכים ביניהם, ולאחר שהרשטיק סירב לברך על קריאת ההלל ביום העצמאות, הוא פוטר ממשרתו. בהמשך שימש כחזן ברמת גן וביוהנסבורג בדרום אפריקה, שם גר חמש שנים, ושימש חזן בבית הכנסת הגדול, בהמשך חזר לישראל והתמנה לחזן בבית הכנסת היכל מאיר בתל אביב.

הרשטיק נשוי לגיטה בת הרב שמחה יוסף וידר, נכדו של הרב שלום וידר ה"משמיע שלום" רבה של נירעדהאז, אב לשני בנים, וחמש בנות. בנו שרוליק, התפרסם בילדותו כילד פלא וכיום הוא מנצח על מקהלות. שני הבנים מכהנים כיום כזמרים וחזנים והם עובדים במשותף. אחיו נפתלי הוא חזן ידוע.

## דיסקוגרפיה
### אלבומים
*"שירת חיים" (1967)
*"סליחות" (2003)

## קישורים חיצוניים
* 

קטגוריה:חזנים ישראלים
קטגוריה:חזנים אמריקאים
קטגוריה:ישראלים ילידי הונגריה
קטגוריה:עולים בשנות ה-1950
קטגוריה:זמרים חסידיים
סוס דלה

260px|ממוזער|סוס דלה
**סוס דלה** (בשוודית: **Dalahäst**) הוא פסל עץ מגולף מסורתי של סוס, אשר הופק במקור במחוז דלרנה בשוודיה וצבוע בדרך כלל אדום. בעוד שבעבר סוס הדלה שימש בעיקר כצעצוע לילדים, אך כיום הוא נחשב לסמל הבולט ביותר של מחוז דלרנה, וכמו גם לסמל לאומי של שוודיה, והוא וזוכה לווריאציות שונות במקומות שונים בעולם, המבקשים לציין את התרבות השוודית.

סוסי הדלה הראשונים פותחו במהלך המאה ה-18.

## גלריה

File:Dalahast_2.jpg|גילוף סוסי דלה
File:Dalahast_3.jpg|צביעת סוסי דלה בצבע אדום
File:Dalahast_5.jpg|צביעת קישוטים על סוסי דלה

## קישורים חיצוניים

 
קטגוריה:צעצועים מסורתיים
קטגוריה:סוסים בתרבות
קטגוריה:שוודיה: תרבות
קטגוריה:פסלי בעלי חיים
זכות הגישה הציבורית

290px|ממוזער|אוהל שהוקם בנורווגיה, בה ניתן להקים אוהלים בחלקים נרחבים מהמדינה, כולל באזורים שנמצאים בבעלות פרטית, בשל החוקים הקיימים שנוגעים לזכות הגישה הציבורית
**זכות הגישה הציבורית** קיימת במדינות שונות בעולם. היא קובעת כי זכותו של הציבור הרחב לגשת לכל האדמות, האגמים, הנהרות, גם אם הם נמצאים בבעלות פרטית. הזכות מתייחסת עקרונית למטרות מעבר ו/או נופש, כולל זכות מעבר וזכות שהיה זמנית, אולם לא זכות לניצול השטח. למשל ניתנת הזכות לישון באותן האדמות באופן זמני באוהלים, ולקטוף באותן האדמות צמחי בר דוגמת פירות יער, פטריות וכמה צמחים אחרים, אולם לא ניתנת הזכות לניצול כלכלי של השטח דוגמת כריתת עצים, ציד, דיג, ניהול עסק. זכות הגישה הציבורית שמה גם דגש על התחשבות ודאגה לטבע ולחיות בר, לבעלי האדמות ולאנשים אחרים. בפועל זכות הגישה הציבורית מוגדרת מעט שונה ממדינה למדינה.

זכות הגישה הציבורית קיימת כיום במדינות נורווגיה, שוודיה, פינלנד, איסלנד, סקוטלנד, אסטוניה, לטביה, ליטא, אוסטריה, צ'כיה ושווייץ. באנגליה ובוויילס חוק זכות הגישה הציבורית חל רק על קטגוריות מסוימות של אדמות לא מפותחות.

בשוודית מכונה זכות הגישה הציבורית Allemansrätten, בנורווגית Allemannsretten ובפינית Jokamiehenoikeus. בנורווגיה זכות הגישה הציבורית היא חוק אשר מוגדר לפרטי פרטים. בשוודיה זכות הגישה הציבורית מוכרת על פי החוק, אך אינה מוגדרת. בפינלנד מוכרים בחוק חלק מהחירויות, אך זכות הגישה הציבורית אינה מוגדרת.

במדינות בהן אין זכות גישה ציבורית, לרוב מוגדרים אזורים מסוימים בבעלות המדינה – כגון שמורות טבע, פארקים עירוניים, או פארקים לאומיים – בהם הציבור רשאי לבקר.

## בישראל
בישראל נחקק חוק שמירת הסביבה החופית שנועד להגדיר את אופן ההתייחסות הנדרשת לחופים וכן את חופש הגישה אליהם. עלו לכותרות מספר מאבקים לפתיחת אתרים לגישת כלל הציבור כשהידועים בהם התחוללו ב:
* אגם הכנרת שם התנהל מאבק מאז 2003, בסיועה של החברה להגנת הטבע ומתנדבים, על רציפותו של שביל סובב כנרת. נכון ל-2021 85% מהיקף הכנרת נגיש לציבור.
* הגישה לנחל האסי באזור בו שוכן קיבוץ ניר דוד התאפשרה לאחר מאבק ציבורי ומשפטי ולאחר שנקבע במאי 2023 הסדר מעבר בקיבוץ והקצאת חלק מהנחל לטובת הציבור.
* הגישה לחוף קיבוץ מעגן מיכאל שבעיקרון פתוח לציבור אך קיים קושי בגישה לחוף למי שאינו חבר קיבוץ. מאבקים מתקיימים מזה שנים על ידי תושבי הסביבה לפתוח את החוף לציבור.

בישראל נסגרו שטחים רבים לגישת הציבור בגלל הקמת מחנות צבאיים ותחנות כוח. בין האתרים הידועים מבצר עתלית בו נמצא בסיס עתלית של חיל הים ובסיס חיל הים באילת.

## הערות שוליים

קטגוריה:טבע
קטגוריה:זכויות האדם
ג'ף דייוויס

**ג'ף דייוויס** (באנגלית: **Jeff Davis**; נולד ב-13 ביוני 1975) הוא מפיק ותסריטאי טלוויזיה אמריקאי.

## ביוגרפיה
דייוויס נולד בעיר מילפורד שבקונטיקט.

הוא עשה תואר ראשון בקולנוע במכללת ואסר ותואר שני בתסריטאות באוניברסיטת דרום קליפורניה. הוא עבד כמתכנת בטרם החל לעבוד בתעשיית הקולנוע והטלוויזיה.

## קריירה
בשנת 2003 יצר עבור רשת הטלוויזיה CBS את סדרת הטלוויזיה המצליחה "מחשבות פליליות". הסדרה כללה 15 עונות ו-324 פרקים ושודרה בשנים 2005–2020. במהלך העונה הראשונה הוא שימש גם כמפיק.

בשנת 2011 יצר והפיק עבור רשת MTV את סדרת הטלוויזיה "זאב צעיר" שהייתה מבוססת על סרט בעל אותו שם משנת 1985. הסדרה כללה 6 עונות ושודרה בשנים 2011–2017.

הוא כתב סדרת טלוויזיה המבוססת על הסרט הנורווגי "Let the Right One In" , אך היא לא הופקה לבסוף.

בשנת 2023 הוא יצר, הפיק וכתב את סדרת הנעורים העל-טבעית "*[[Wolf Pack]]*" עבור שירות הזרמת המדיה פרמאונט+.

## חיים אישיים
דייוויס הוא הומוסקסואל מוצהר.

## קישורים חיצוניים

## הערות שוליים

קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:להט"בים אמריקאים
קטגוריה:בוגרי מכללת ואסר
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1975
Apple Pay

**Apple Pay** הוא שירות תשלום בנייד מבית אפל, שמאפשר למשתמשים לבצע תשלומים מול אנשים, ביישומוני iOS ובווב. הוא נתמך על ידי מכשירי אייפון, Apple Watch, אייפד ומק. השירות יכול לסרוק ולהחליף כרטיסי חיוב ואשראי תומכי תקן EMV במסופונים שלא דורשים מגע. אפל פיי לא דורש מסופונים ייחודיים לו. הוא דומה לשירותי תשלומים אחרים, יחד עם דרישה לאימות דו-שלבי כמו Touch ID, Face ID, קוד PIN או סיסמה. זאת באמצעות שבב NFC שנמצא במכשירים התומכים ומערכת הזיהוי הביומטרי של אפל.

## השירות
### זמינות במכשירים
השירות זמין בדגמי אייפון 6 ומעלה, אייפד אייר 2 ומעלה, מחשבי מק שכוללים Touch ID וכן בכל דגמי ה-Apple Watch. משתמשים עם מכשירי אייפון 5 או אייפון 5C יכולים להשתמש בשירות באמצעות Apple Watch (האייפון 5S כולל בתוכו חיישן Touch ID אך לא חיישן NFC, משתמשי אייפון 5S חייבים להשתמש ב-Apple Watch ולאשר את העסקה על ידי האייפון שלהם). במקום זאת, השירות מופעל באמצעות סיסמה כל עוד המשתמש עונד את ה-Apple Watch שלו. השירות יכול להכיל בין שמונה ל-12 כרטיסים שונים, תלוי במכשיר.

### טכנולוגיה
אפל פיי משתמש בתקן EMV. השירות שומר על פרטי התשלום של לקוחות פרטיים ומסתיר אותם מהקמעונאי על ידי החלפת הכרטיס במספר חשבון ראשוני ויוצר למעשה "קוד אבטחה דינמי שנוצר עבור כל עסקה.

כדי לשלם בנקודות מכירה, על המשתמשים להחזיק את המכשיר שלהם בסמוך לקורא ה-NFC של המוכר. משתמשי אייפון מאמתים את הרכישה על ידי זיהוי ביומטרי כמו Touch ID או Face ID או באמצעות סיסמה. משתמשי Apple Watch מאמתים את הרכישה על ידי לחיצה כפולה על כפתור במכשיר. כדי לשלם ביישומונים שונים, על המשתמש לבחור באפל פיי כאמצעי התשלום המועדף עליו ולאמת זאת כפי שנעשה גם ברכישות. המשתמשים יכולים להוסיף כרטיסים חדשים בכל עת בארבע דרכים שונות: על ידי כרטיס התשלום בחשבון ה-iTunes שלהם, צילום תמונה של הכרטיס, הקצאה מאפליקציה של מנפיק הכרטיסים או על ידי הזנת המידע באופן ידני.

על אף שהמשתמשים מקבלים הודעה מידית עם ביצוע הרכישה, בפועל העברת הכספים אורכת זמן. זמן ההעברה תלוי בשיטת התשלום שבחר הלקוח.

## Apple Cash
**Apple Cash**, שנקרא בעבר גם **Apple Pay Cash** הוא כלי בשירות שמאפשר להעביר כסף בין משתמשים באמצעות יישומון iMessage. כשמשתמש מקבל תשלום, הוא מופקד בכרטיס ה-Apple Cash שלו, שם הוא זמין לשימוש מידי אצל סוחרים שמקבלים Discover. לחלופין, המשתמש יכול לבחור להעביר את היתרה לחשבון בנק באמצעות העברה בנקאית. כלי זה זמין רק בארצות הברית.

## זמינות
ממוזער|הזמינות הגלובלית של השירות – בכחול כהה: זמין, בכחול בהיר: זמין בקרוב
### בישראל
בפברואר 2020 פורסם כי נציגי אפל פיי נפגשו עם גורמים בבנקים ובחברות אשראי במטרה לחתום על הסכמים שיאפשרו להתחיל את פעילות השירות בישראל. בהמשך פורסם כי אפל הסכימה להוריד את עמלות השימוש בשירות.

באוקטובר 2020 פורסם כי ישראכרט, מקס וכאל חתמו על הסכם עם חברת אפל שתאפשר ללקוחותיהן בעלי מכשיר אייפון להשתמש באפליקציית התשלומים.

ב-28 בינואר 2021, פורסם כי הכניסה של אפל לתחום התשלומים לא תכלול קמפיין עצמאי אלא קמפיין באמצעות הבנקים וחברות האשראי שמשתפות פעולה עם החברה.

ב-5 במאי 2021 הושק השירות בישראל.

### בעולם
שירות התשלומים של אפל זמין נכון לפברואר 2021 ברשימת המדינות והטריטוריות הבאות (לפי תאריך הפעלת השירות במדינה):

## ראו גם
* Apple Card
* גוגל פיי

## קישורים חיצוניים

* 
* 
* 

## הערות שוליים

קטגוריה:אפל
קטגוריה:תשלום בנייד
תות שדה (סוג)

**תות שדה** (שם מדעי: *Fragaria*) הוא סוג של צמח בעל פרחים ממשפחת הוורדיים, הכולל כ-20 מינים שונים, חלקם מתורבתים, שהידוע בהם, תות הגינה (גם: תות שדה; שם מדעי: *Fragaria × ananassa*), הוא הכלאה בין שני מינים - *F. chiloensis* ו-*F. virginiana*.

## אטימולוגיה
מקור המילה **תות** ככל הנראה מהשפה הפרסית, שבה התות נקרא توت فرنگی (תּוּתְּפַרַנְגִּי). למילה גם הגייה דומה בערבית: תּוּתּ ובארמית: תּוּתָא, והיא מופיעה גם בתוספתא ובתלמוד.

השם המדעי *Fragaria* מקורו בלטינית בצירוף fragum (תות) ו- (יחסת הגנטיב - של).

## תיאור
תות השדה אינו פרי אמיתי, החלק הבשרני האכיל הוא מצעית, והגרגרים הקטנים הקרויים לעיתים בטעות "זרעים" הם זירעונים (achenes).

## סיווג

ישנם למעלה מ-20 מינים שונים. בעבר הוצעו מספר מינים שונים שכיום מסווגים כתת-מין. המפתח לסיווג תותי שדה מונח בשוני במספר הכרומוזומים שלהם. לתותי השדה 7 כרומוזמים בסיסיים המשותפים לכלל המינים, אבל הפלואידיות של המינים שונה.
מספר מינים הם דיפולאידים, ולהם זוג אחד מכל כרומוזום (סך הכל 14). אחרים הם טטרפלואידים (28 כרומוזומים), הקספלואידים (42 כרומוזמים), אוקטפלואידים (56 כרומוזמים) או דצפלואידים (70 כרומוזומים).
כלל גס (עם יוצאים מן הכלל) ככל שיש יותר כרומוזמים למין התות, כך הצמח גדול וחזק יותר ומניב תותים גדולים יותר.

## גלריה


Fragaria daltoniana.jpg|*Fragaria daltoniana*, מין מההימלאיה
Fragaria vesca 2.jpg|*Fragaria vesca* גדל בחצי הכדור הצפוני
Fragarianilgerrensis.jpg|פרח של*Fragaria vesca*, מין אסיאתי
Sosnovka Bekovo 2014 Wild Strawberries.jpg|תות-שדה בר *Fragaria viridis*, רוסיה
September strawberries - geograph.org.uk - 1511114.jpg|תות הגינה *Fragaria × ananassa*


## קישורים חיצוניים

* 
* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ורדיים
ג'ואל סארנואו

**ג'ואל סארנואו** (באנגלית: **Joel Surnow**; נולד ב-18 בדצמבר 1955) הוא במאי, מפיק ותסריטאי יהודי-אמריקאי.

## ביוגרפיה
סארנואו נולד בדטרויט למשפחה יהודית. לאחר מכן עבר עם משפחתו ללוס אנג'לס. הוא למד שנתיים באוניברסיטת קליפורניה בברקלי ולאחר מכן עבר ללמוד באוניברסיטת קליפורניה בלוס אנג'לס, בה סיים את לימודיו בשנת 1976.

זמן קצר לאחר סיום לימודיו החל לכתוב סרטי קולנוע וטלוויזיה. בשנת 1984 קרתה הפריצה בקריירה שלו, כשהחל לכתוב עבור סדרת הטלוויזיה המצליחה וזוכת הפרסים "מיאמי מחלק מוסר". בסוף אותה שנה החל לעבוד כמפיק ומפקח ראשי בסדרת הטלוויזיה "The Equalizer" .

בשנים 1987–1990 שימש כתסריטאי בסדרת הקאלט הפופולרית "סוכן סמוי".

בשנים 1995–1996 שימש כמפיק ותסריטאי של סדרת הטלוויזיה "Nowhere Man" .

בשנים 1997–2001 היה היוצר והמפיק של סדרת הטלוויזיה "ניקיטה", שהייתה לסדרת הדרמה בעלת הרייטינג הגבוה ביותר בשתי העונות הראשונות שלה.

בשנים 2001–2008 שימש כיוצר והמפיק של סדרת הטלוויזיה הפופולרית "24", שזכתה ב-20 פרסי אמי. סארנואו אף זכה בעצמו בפרס אמי בשנת 2002 על כתיבת הסדרה.

בשנת 2007 יצר את תוכנית הסאטירה "The 1/2 Hour News Hour", שבוטלה לאחר 17 פרקים.

בשנת 2011 כתב כארבעה פרקים מתוך מיני-סדרת הדרמה הביוגרפית "משפחת קנדי" אודות מעורבותה של משפחת קנדי בפוליטיקה של ארצות הברית.

בשנת 2014 יצר את הסרט "זמן קטן" , בו כיכבו כריסטופר מלוני, דבון בוסטיק, דין נוריס וברידג'ט מוינאהן.

## חיים אישיים
לסארנואו חמש בנות, שתיים מנישואיו הקודמים ושלוש מאשתו הנוכחית.

## קישורים חיצוניים

* 

## הערות שוליים

קטגוריה:זוכי פרס אמי לבידור בפריים טיים
קטגוריה:מפיקי טלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאים יהודים אמריקאים
קטגוריה:אמריקאים שנולדו ב-1955